
KIRISH.
Kurs ishining dolzarbligi:  Ona tili va o‘qish savodxonligi darslarida o‘quvchida to‘g’ri, tez, ongli ifodali o‘qish malakalarini shakllantirish, ularni oddiy kitob o‘quvchidan chuqur muloxaza yurituvchi ijodkor kitobxon darajasiga ko‘tarish o‘qish orqali tevarak atrof borliq xaqidagi bilimlarni kengaytirish, ularning dunyoqarashini boyitish xar qanday uslubdagi matnni o‘qish va uni anglash, tanqidiy kreativ fikrlash ko‘nikmasini egallash nazarda tutiladi. 
Kurs ishining obyekti: Boshlang'ich  sinflarda  ona  tili  o‘qitish    o‘quvchilarga  o‘zbek  tilini  o‘rgatish  yo‘llari  va  vositalari,  ona tilini  egallash,  ya’ni  nutqni,  o‘qish va yozishni,  grammatika  va  imloni o‘zlashtirib  olish  to‘g'risidagi  ilmdir. 
Kurs ishining predmeti:  Metodika  maktab  oldiga  qo‘yilgan  ta ’lim  va  tarbiyaviy  vazifalar- dan  kelib  chiqib,  ona  tilini  o‘rgatishning  vazifalarini  va    mazmunini belgilaydi,  ta’lim-tarbiya  berish jarayonini  tekshiradi,  shu jarayonning qonuniyatlarini  va  ta’lim  berish  usullarining  ilmiy asoslangan  tizimini belgilaydi.
Kurs ishining maqsadi:  Boshlang'ich  sinflarda  ona  tili  o‘qitish    yuqori  sinflarda ona  tili  o‘qitish  metodikasining  dastlabki  bosqichi  bo‘lib,  u  tekshira- digan  masalalarni  boshlang'ich  sinf o‘quvchilariga  tadbiqan  (muvofiq ravishda)  o‘rgatadi.  Shu  bilan  birga,  boshlang'ich  sinflarda  ona  tili o‘qitish  metodikasining  o‘ziga  xos  xususiyatlari  mavjud.  Boshlang'ich sinflarda  ona  tilini  o‘qitish  grammatika,  imlo  va  unga  bog'liq  holda nutq  o‘stirish  metodikasinigina  emas,  balki  xat-savod  o‘rgatish,  sinfda va sinfdan tashqari o‘qish  metodikalarini  ham 
o 'z  ichiga oladi.  Shulardan  kelib  chiqib,  boshlang'ich  sinflarda  ona  tili  o‘qitish  metodikasi fani  quyidagi  vazifalarni  bajaradi.
Kurs ishining vazifalari: 
1.  Savod о‘rgatish  va nutq о 'stirish.
2.  Sinfda,  sinfdan  tashqari о 'qish  va nutq о ‘stirish.
3.  Fonetika ,  grammatika,  imlo  va  nutq  o‘stirish.

Kurs ishining tuzilishi. Kurs ishi birinchi o‘rinda kirish qismidan boshlangan ikkinchi o‘rinda I bob. Birinchi bobimiz quydagicha “Onatili savodxonligi darslarida so‘z birikmalari ustida ishlash” va bu bobimiz ikkita rejadan iborat rejalarimiz quyidagicha “1.1. Ona  tili  o‘qitish  metodikasining  tamoyillari. 1.2. Ona tili -  boshlang'ich  sinflarda  o‘quv  predmeti  sifatida. ” Uchinchi o‘rinda II bob ikkinchi bobimiz quydagicha “O‘qish savodxonligi darslarida so‘z birikmalari ustida ishlash.” Ikkinchi bobimiz ham ikkita rejadan iborat. Rejalarimiz ham quyidagicha “2.1. Savod  o‘rgatish  davrida  o‘qish  va  yozuv  darslar. 2.2. O‘qish  darslarida  qo‘llaniladigan  metodlar. ” va kurs ishimiz so‘ngida xulosa qilib kurs ishimiz yoritib berilgan.
Asosiy qism.
Ona tili va o‘qish savodxonligi fanini o‘qitishda asosiy e’tibor o‘quvchida tilga doir to‘rt ko‘nikma: o‘qib tushunish, tinglab tushunish, nutq so‘zlar va yozish hamda grammatik savodxonlikni shakllantirishga qaratiladi. Ta’lim berishda kommunikativ yondashuvga asoslaniladi, ya’ni tilning muloqot vazifasi birlamchidir. Shuningdek faoliyatga yo‘nalgan yondashuv, ongli yondashuv, kashfiyotchilik yondashuvi farqli va tanqidiy yondashuv kabilar e’tiborda bo‘lishi lozim. O‘quvchilarning ijodiy tafakkurini mustaqil fikrlash darajasi va nutqini o‘stirishning zaruriy omillaridan biri lug’atlar ustida ishlashdir.
 Lug’atlar o‘quvchilarning ijodiy tafakkurini mustaqil fikrlash darajasi ijodiy fikr mahsulini og’zaki va yozma shakllarda ravon bayon etishga olib keladigan bexad qimmatli va boy so‘z zaxirasini vujudga keltiradi. Lingvodidaktika – til o‘qitish demakdir. Til uzoq davr o‘tishi bilan kishining ehtiyojiga muvofiq ravishda o‘zgarib boyib borgan.


I  BOB. ONA TILI SAVODXONLIGI DARSLARIDA SO‘Z BIRIKMALARI USTIDA ISHLASH.
1.1. Ona  tili  o‘qitish  metodikasining  tamoyillari.
O‘quvchilarga  ona  tilini  o‘rgatish,  ularni  tarbiyalash  va  har tomonlama  rivojlantirish  vazifasidan  kelib  chiqib,  bilish  nazariyasiga asoslanib,  barcha  yaqin,  o‘zaro  bog'liq  fanlar  tavsiyalariga  asoslanib, ona  tili  o‘qitish  metodikasi  o 'z  tamoyillarini  ishlab  chiqadi.  Bu  tamoyillar  umumdidaktik  tamoyillardan  o‘zgacha bo‘lib, o‘qituvchi bilan o‘quvchi o‘rtasidagi o‘quv mehnatining  yo‘nalishlarini  belgilab beradi.
Ona tili  o‘qitish  tamoyillari  quyidagilar:
1.  Til materialiga, nutq organlarining o‘sishiga, nutq malakalarining to‘g‘ri rivojlanishiga e’tibor berish tamoyili.  Nutq,  til  qonuniyatlariga, oz bo‘lsada,  e’tibor bermaslik amaliy nutq faoliyatini  egallashga salbiy ta’sir  ko‘rsatadi.  Masalan,  fonetik  ko‘nikmalarga  yetarli  e’tibor  berilmasa,  imloviy  savodxonlikka  putur  yetadi.  Bu  ta’lim  tamoyili  tildan olib  boriladigan mashg'ulotlarda  eshituv  va  ko‘ruv  ko‘rsatmaliligini ta ’minlashni  va  nutq  organlarini  mashq  qildirishni  (gapirib  berish, ifodali  o‘qishni,  ichida gapirishni)  talab  etadi.
2.  Til ma’nolarini  (leksik,  grammatik,  morfemik,  sintaktik  ma’nolarini)  tushunish tamoyili.  So‘zni,  morfemani,  so‘z  birikmasini,  gapni tushunish  borliqdagi  ma’lum  voqea-hodisalar  o‘rtasidagi  bog‘lanishni aniqlash demakdir. Til ma’nolarini tushunish tamoyiliga amal qilishning sharti tilning hamma tom                                                                          onlarini,  tilga oid barcha fanlar (grammatika, leksika,  fonetika,  orfografiya,  uslubiyat)ni  o‘zaro  bog'langan  holda o‘rganish  hisoblanadi.  Masalan,  morfologiyani  sintaksisga  tayangan holdagina  o‘rganish,  o‘zlashtirish  mumkin.  Sintaksisni  o‘rganishda esa  morfologiyaga  suyaniladi,  orfografiya  fonetika,  grammatika,  so‘z yasalishiga  suyanadi  va  hokazo.  So‘zni  morfemik  tahlil  qilish  [footnoteRef:1]uning ma’nosini  tushunishga  yordam  beradi.  Tilning  hamma  tomonlari  bir-biri  bilan  o‘zaro  bog'langan  bo‘lib,  o‘qitishda  buni  albatta  hisobga olish  kerak. [1: ] 

3. Tilga sezgirlikni  o‘stirish tamoyili. Til juda murakkab hodisa, uning  tuzilishini, izchil tizimini  fahmlab  olmay  turib,  sal  bo‘lsada, uning qonuniyatlarini o‘xshashliklarini  o‘zlashtirmay turib,  uni yodda saqlab  bo‘lmaydi.  Bola  gaplashish,  o‘qish , eshitish  bilan  til  materiallarini  yig'adi,  uning  qonunlarini  o‘zlashtiradi.  Natijada  kishida  tilga sezgirlik  (til  hodisalarini  tushunish)  xususiyati  shakllanadi.
4. Nutqning ifodaliligiga baho berish tamoyili.  Bu tamoyil til hodisalarini  tushunmay  turib  savodli  yozish,  nutq  madaniyati  vositalarining xabar  berish  vazifasini  tushunish  bilan  bir  qatorda,  uning  ifodaliligini (uslubga  oid)  tushunishni,  m azmuninigina  emas,  balki  so‘z  va  nutq birliklarining,  tilning  boshqa  badiiy-tasviriy  vositalarining  hissiy bo‘yoqdorligini  ham  tushunishni   
ko‘zda  tutadi.  Bu  tamoyilga  amal qilish  uchun,  birinchi  navbatda,  badiiy  adabiyotlardan,  shuningdek, tilning  uslubiy  xususiyatlari  aniq  ifodalangan  boshqa  matnlardan foydalanish  talab  etiladi.  Bu  esa  matn  mazmuni  va  uning  o‘ziga  xos ,,noziklik“larini  ham  anglab  yetishga  yordam  beradi.
5.  Og'zaki  nutqni  yozma  nutqdan  oldin  o‘zlashtirish  tamoyili.  Bu tamoyil  ham  kishi  nutqining  rivojlanishiga  ta’sir  etadi  va  til  o‘qitish metodikasini  tuzishda  xizmat  qiladi.
Metodika  tamoyillari,  didaktika  tamoyillari  kabi,  o‘qituvchi  bilan o‘quvchining  maqsadga  muvofiq  faoliyatini  belgilashga,  ularning birgalikdagi  ishlarida  qulay  yo‘nalishni  tanlashga  yordam  beradi, metodikaning  fan  sifatida  nazariy  asoslash  elementlaridan  biri  bo‘lib xizmat  qiladi.








1.2. Ona  tili  -  boshlang'ich  sinflarda  o‘quv  predmeti  sifatida.
Til fikrni shakllantirish va bayon qilish, taassurot, his-kechinmalarni ifodalashda  muhim o‘rin tutadi. Til jamiyat a’zolarining bir-biri  bilan o‘zaro  aloqasi  uchun xizmat qiladigan vositadir. Bu vosita qanchalik takomillashsa, fikr shunchalik aniq, ta’sirchan ifodalanadi. Demak, kishilaming o‘zaro  munosabati,  his-tuyg'ulari,  kechinma  va  holatlari til  vositasida  aniqlashadi.  Maktabda  ona  tilini  chuqur o‘rganish  zarurati tilning bajaradigan  asosiy vazifalaridan kelib chiqadi.
K.D.Ushinskiy  boshlang'ich  maktab  o‘quv  predmetlari  tizimida ona  tiliga  katta ahamiyat berib, uni markaziy va yetakchi predmet hisoblagan. „Ajoyib  o‘qituvchi  bo‘lgan ona tili  bolaga  ko‘p  narsani o‘rgatadi. Bola  ikki-uch  yil  ichida  shuncha ko‘p narsa o‘rganadiki, ko‘p narsa bilib oladiki, 20-yil qunt bilan metodik jihatdan juda to‘g'ri o‘qiganda ham  uning  yarmicha  o‘rgana olmaydi.  Ona  tilining  ulug' pedagogligi ham ana shundadir", deydi u. Shuning uchun ham boshlang'ich  sinflarda ona tilini o‘rganishga katta ahamiyat beriladi. Boshlang'ich sinf o‘quvchilari ona tili darslarida ongli o‘qish va savodli yozishga  o‘rganadilar,  og'zaki  va  yozma  nutqning  qonun-qoidalarini egallaydilar.  Ona tili sohasidagi ko‘nikma malakalar (nutq, o‘qish va yozishga oid malakalar)  o‘quvchilarning o‘quv mehnatining zaruriy sharti va vositasidir. O‘quvchi o‘qish  ko‘nikmalarini egallash bilan bir qatorda, birinchi navbatda, o‘zining ona tilini o‘rganishi zarur, chunki ona tili bilimdonlikning, aql-idrokning  kalitidir.
Ona tili boshqa fanlami o‘qitish vositasi  hamdir:  jamiyat tarixi ham, tabiiy fanlar ham ona tili  yordamida o‘rganiladi.  Demak, ona tili bolaning  umumiy  kamol  topishida  ham,  bilim  va  mehnatga  havasini uyg'otishda  ham  alohida  o ‘rin  tutadi.Til  muhim  tarbiya vositasidir.  Badiiy  adabiyotlarni,  gazeta, jurnallarni  o‘qigan bola o‘zida eng yaxshi  xislatlarni  tarbiyalab  boradi, muomila  madaniyatini  egallaydi.Ona tili boshlang'ich sinflarda asosiy o‘rinni egallar ekan,  har  bir o‘quvchida  ona tiliga qiziqish va m uhabbatni  tarbiyalab borish zarur.

Boshlang'ich sinflarda ona tili mashg'ulotlari  turi  va  mazmuni quyidagilarni  o‘z ichiga oladi:
1.  O	‘qish, yozuv, grammatik materialni o‘rganish, kuzatishlar hamda  o‘quvchilarning ijtimoiy faoliyatlari bilan bog'liq holda, ularning  og'zaki  va  yozma  nutqini  o‘stirish.
2.  Birinchi  sinfga  kelgan  bolalarga  savod  o‘rgatish,  ya’ni  ularni elementar  o‘qish  va  yozishga  o‘rgatish,  bu  ko‘nikmalarni  malakaga aylantirish.
3.  Adabiy  til  me’yorlarini,  ya’ni  imloviy va tinish belgilariga  rioya qilingan  savodli  yozuvni, to‘g'ri talaffuzni  o‘rganish,  nutq va uslubiy elementlarni  egallash.
4.  Grammatika,  fonetika,  leksikologiyadan  nazariy  materiallarni o‘rganish,  tildan  ilmiy  tushunchalarini  shakllantirish.
5.  O	‘quvchilarni  o‘qish va grammatika darslari orqali  badiiy,  ilmiy- ommabop  va  boshqa  adabiyotlar  namunasi  bilan  tanishtirish,  ularda badiiy  asarni  idrok  etish  ko‘nikmasini  hosil  qilish.
Bu  vazifalarning  hammasini  boshlang‘ich  sinflarda  ona  tili  predmeti  hal  etadi  va  ular ona tili  dasturida  aks  etadi.  Dastur davlat  hujjati bo‘lib,  unda  o‘quv  predmetining  mazmuni  va  hajmi,  shuningdek,  shu predmetdan  bilim,  ko‘nikma va malakalar darajasiga qo‘yilgan asosiy talablar belgilangan bo‘ladi.  O‘qituvchi  va  o‘quvchilar  dastur talablari asosida ish olib boradilar.
Boshlang‘ich  sinflarnig ona tili dasturi ikki qismdan iborat:
1.  Tushuntirish xati.
2.  Asosiy qism.
Tushuntirish  xatida  ona tili  predmetining tutgan o‘rnining vazifalari  ko‘rsatilib, metodik yo‘l-yo‘riqlar beriladi.
Dasturning  asosiy  qismi  quyidagi  bo‘lim lardan  tashkil  topgan:
1.  Savod о‘rgatish  va nutq о 'stirish.
2.  Sinfda,  sinfdan  tashqari о	‘qish  va nutq о ‘stirish.
3.  fonetika, grammatika,  imlo  va  nutq  o‘’stirish.
Ularda o‘quvchilar o‘zlashtirishi lozim bo‘lgan bilimlar mazmuni va  ularning  bilim,  ko‘nikmalariga  qo‘yilgan  talablar  ko‘rsatiladi:
Har bir bo ‘lim bir necha  qismlardan  iborat.  Masalan,  „Sinfda,  sinfdan  tashqari o‘qish va nutq o‘stirish" bo‘limi „Sinfda o‘qish", „Sinfdan tashqari  o‘qish",  „O‘qish  mavzulari".  „O	‘qish  ko‘nikmalari".  „Matn ustida  ishlash"  kabi  qismlarni  o‘z ichiga oladi.
Sintaksisni o‘rganishda esa morfologiyaga  suyaniladi,  orfografiya  fonetika,  grammatika,  so‘z yasalishiga  suyanadi  va  hokazo.  So‘zni  morfemik  tahlil  qilish uning ma’nosini  tushunishga  yordam  beradi.  Tilning  hamma  tomonlari  bir- biri  bilan  o‘zaro  bog'langan  bo‘lib,  o‘qitishda  buni  albatta  hisobga olish  kerak.
3. Tilga sezgirlikni  o‘stirish tamoyili.  Til juda murakkab hodisa, uning  tuzilishini, izchil tizimini fahmlab olmay  turib,  sal  bo‘lsa-da, uning qonuniyatlarini,  o‘xshashliklarini  o‘zlashtirmay turib,  uni yodda saqlab  bo‘lmaydi.  Bola  gaplashish,  o‘qish , eshitish bilan til materiallarini yig'adi, uning qonunlarini o‘zlashtiradi.  Natijada  kishida  tilga sezgirlik  (til  hodisalarini  tushunish)  xususiyati  shakllanadi.
4. Nutqning ifodaliligiga baho berish tamoyili.  Bu tamoyil til hodisa­larini  tushunmay turib savodli yozish, nutq madaniyati vositalarining xabar berish  vazifasini  tushunish  bilan  bir  qatorda,  uning  ifodaliligini (uslubga  oid)  tushunishni,  mazmuninigina  emas,  balki  so‘z  va  nutq birliklarining,  tilning  boshqa  badiiy-tasviriy  vositalarining  hissiy bo‘yoqdorligini  ham  tushunishni  ko‘zda  tutadi.  Bu  tamoyilga  amal qilish  uchun,  birinchi  navbatda,  badiiy  adabiyotlardan,  shuningdek, tilning  uslubiy  xususiyatlari  aniq  ifodalangan  boshqa  matnlardan foydalanish  talab  etiladi.  




II BOB. O‘QISH SAVODXONLIGI DARSLARIDA SO‘Z BIRIKMALARI USTIDA ISHLASH.
2.1. Savod  o‘rgatish  davrida  o‘qish  va  yozuv  darslar.
Ma’lumki,  savod  o‘rgatish  jarayonidagi  o‘qish  darslarining  asosiy vazifasi  o‘quvchilarga  tovush  va  harfni  tanishtirish,  ularning  to‘g’ri talaffuzini  o‘rgatish  orqali  bolalarda to‘g'ri, ongli, ifodali o‘qish  ko‘nikmalarini  shakllantirishdan  iborat.  Shuningdek,  o‘quvchilar  lug'atini boyitish,  bog'lanishli  nutqini  o‘stirish,  bilimini  boyitish,  tafakkurini shakllantirish, eshitish, qabul  qilish  sezgisini  o‘stirishda  ham  bu davr mas’uliyatliligi bilan alohida o‘rin tutadi.
Tayyorgarlik  davri  o‘qishga  o‘rgatish  uchun  zamin  hozirlaydi.  Bu davrda  bolalarda  o‘zgalar  nutqini  eshitish,  diqqatni  to‘plash,  til  birliklarini  (tovush,  bo‘g'in, so‘z, gap) farqlash,  ajratish,  ularning  vazifalarini  anglash  kabi  xususiyatlar shakllantiriladi.  Bular  o‘quvchilaming o‘qishni  muvaffaqiyatli  egallashlariga  yordam beradi.O‘qishga o‘rgatish uchun, avvalo , o‘quvchi tovush va harf bilan yaxshi tanishtirilishi lozim.  Tovush va harf bilan tanishtirishda bo‘g'indan tovushni  ajratish  tamoyiliga  rioya  qilinadi.  Harf bilan  tanishtirish  bir necha  xil  yo‘nalishda amalga  oshirilishi  mumkin:
1.  Mazmunli  rasm  yuzasidan  savol-javob  usuli  bilan  bog'lanishli hikoya  tuzdiriladi.  Undan  kerakli  gap,  so 'ng  kerakli  so 'z  ajratib  olinadi,  so‘ngra  so‘z  ustida  yuqoridagi  kabi  tahlil  ishlari  uyushtiriladi.2.  So 'z  asos  qilinib,  analitik  mashqlar  yordamida  o‘rganiladigan tovush ajratib olinadi.  Masalan:  oy. O 'qituvchi  oy  rasmini  ko‘rsatadi, o‘quvchilar  uning  nomini so‘zni  aytadi.  O‘qituvchi о tovushini cho‘zib  (o -o -o -y )  aytadi  va  qaysi  tovushni  cho‘zib  aytayotganini o‘quvchilardan  so‘raydi. O‘quvchilar о tovushini  aytgach,  uning xususiyatlari  haqida savol-javob  o‘tkaziladi.  О  tovushli  so 'zlar o ‘ylab toptiriladi.  Shundan  so ‘ng  о  harfi  kesma  harfdan  yoki  rasmli alifbo dan  ko‘rsatiladi.  Bunda  о  harfining  shaklini  esda  olib  qolishlariga alohida e ’tibor qaratiladi.
3.  O‘rganilgan harflar ichiga bugun o‘rganiladigan harf aralashtirib  qo‘yiladi,  bolalar uning  ichidan  notanish  harfni  ajratadilar,  so‘ng o‘qituvchi  bu  harf ifodalaydigan tovushni aytadi. O‘quvchilar tovushning xususiyatlarini  aytadilar.  Shu  harfni  kesma  harflar ichidan  topib, kitob sahifasidan,  rasmli alifbodan ko‘rsatadilar.  Shu tariqa tovush harf bilan  tanishtirilgach,  o‘qishga  o‘rgatish  ustida  ishlanadi.O‘qishga  o‘rgatishda  bo‘g'in asos  qilib  olinadi.  Buning  uchun o‘qituvchida  bo‘g'in  jadvali  bo‘lishi  lozim.  Bo‘g'in  jadvali  asosida o‘qish namunasi ko‘rsatiladi, ya’ni harflab emas,  ichida,  birinchi harfni ko‘z bilan ko‘rib,  uning nomini dilda saqlab,  ikkinchi  harfni ko‘rish va ikkalasini  bog'lab,  unlini  mo‘ljallab  ulab  aytish  tushuntiriladi.  Bo‘g'in o‘qish o‘qituvchining  namunasi  asosida doimiy ravishda har bir darsda izchil  olib  boriladi.
Bunda  „Alifbe"  sahifalaridagi  so‘zlarni  oldin  bo‘g'inga  bo‘lish, so‘ng  o‘qishni  mashq  qilish  yaxshi  samara  beradi.  O 'qituvchining  namunali  o‘qishidan  so‘ng  birgalikda  ovoz  chiqarib  o‘qish,  yakka-yakka o‘qish, shivirlab o‘qishdan foydalaniladi. Ayniqsa, sekin o‘qiydigan o‘quvchilar bo‘lgan  sinflarda  xor bilan  o‘qitish  o‘qishni  tezlashtirishga yordam  beradi.  Sinf  o‘quvchilarining  o‘qish  ko‘nikmalaridan  kelib chiqib,  matndagi  so‘zlarni  xattaxtada  bo‘g'inlarga  bo‘lib  yozish, o‘rganilgan  harflarni  hisobga  olgan  holda qo‘shimcha so‘z birikmalari, gaplar tuzib  yozish  va  o‘qitish  usulidan  ham  foydalaniladi.M a’lumki, „Alifbe"  sahifalarida  bo‘g'in  tuzilishi  murakkablashib boradi.  Shuning  uchun  o‘qituvchi  har  bir bo‘g'in  tuzilishining  murakkabligiga  qarab  ish  usullarini  belgilab  olishi  zarur.  Masalan,  uch tovushdan  tuzilgan,  to 'rt  tovushdan  tuzilgan  bo‘g'inlarni  o‘qishga o‘rgatish ham o‘ziga xos qiyinchiliklarni keltirib chiqaradi.  


Bunda olov, Mart-pop tipidagi bo‘g'inlarda olov, Mannon tarzidagi  qo‘shimcha chiziqdan, bodring, do‘st tipidagi bo‘g‘inlarda bodring,  to‘rt tarzidagi qo‘shimcha  chiziqlardan  foydalaniladi. So‘zlarni o‘qishga o‘rgatishda bo‘lib  o‘qitishdan  tashqari jadvallar  ham  yaxshi  samara  beradi.Umuman olganda, har bir o‘qish darsida, albatta, bo‘g'in  tuzilishi murakkab  bo‘lgan  so‘zlarni  o‘qish  mashqi  o‘tkazilishi  lozim.  Bu  usul o‘quvchilarda  o‘qish  malakasining  takomillashuviga yordam  beradi.O‘qishga  o‘rgatishda  so‘zlarni  va  gaplarni  to‘ldirib  o‘qish  ko‘nikmalarini hosil qilish o‘quvchini gap tuzishga, tez fikirlashga yo‘naltiradi. O‘quvchi  tushirib  qoldirilgan  harf va so‘zni  rasmga qarab  topadi,  uning gap  mazmuniga  mos  yoki  mos  emasligiga  e ’tibor  beradi,  o‘rtoqlariga nisbatan  tez  topib,  o‘qituvchining  rahmatiga sazovor bo‘lishga  intiladi.
„Alifbe"  darsligidagi  matnlarda  turli  tinish  belgilari  ishlatilgan. 
O 'quvchilar  shularga  mos  ohang  tanlashni,  to‘xtam  (pauza)  qilish o 'rin larini belgilab olishi zarur. Bunda ham o‘qituvchining tushuntirishi (birinchi  uchragan  tinish belgini izohlashi) va ifodali o‘qish  namunasini ko‘rsatishi katta  ahamiyat  kasb  etadi.  Ifodali  o‘qilgan  matini tushunarli  bo‘ladi.
Har bir predmetda bo‘lgani kabi o‘qish darslarida ham ta’lim tarbiya  birligiga  e’tibor beriladi. O‘qish darslarida  tarbiya  o‘qilgan matnning  ongli  o‘zlashtirilishiga  bog'liq. Birinchidan, o‘quvchi matnda  fikr  nima  haqida  borayotganini  anglasagina,  o‘zida  shunday xislatlarni  shakllantirishga  harakat  qiladi.  Ikkinchidan,  yaxshi  inson bo‘lish  uchun  o‘qishning  zarurligini  anglaydi.  Shuning  uchun  ongli o‘qishni  ta’minlashda matn bilan unga ishlangan mazmunli rasmlar o‘rtasidagi  bog'lanishlarni  aniqlashtirishga,  matn  yuzasidan  savollar berishga  diqqatni  qaratish  lozim. 



 Bunda  quyidagicha  savol  va  topshiriqlardan  foydalanish  mumkin:
1.  Rasmni  kuzating,  matinda  nima  haqida gap  boradi?
2.  Rasmda  nima  tasvirlangan?  Rasm  bilan  matin  orasida  bog'lanish
bormi?
3.  Matin  mazmunini  rasmga  qarab  so‘zlab  bering.
4.  Bolalar qayerga  bordilar?  Qizning ismi nima? Bolaning ismi-chi?
5.  Ali,  Lola  nima  qildi?  Ular qanday  lolalar terdilar?
Demak,  o‘qish  o‘qilganlarni  o‘zlashtirishga  yo‘naltirilgan  bo‘lishi lozim,  shundagina  matndagi  asosiy  fikr,  ilgari  surilayotgan  g'oya o‘quvchilar  tomonidan  o‘zlashtiriladi,  so‘z  va  matnlar  yod  olingan taqdirda  ham  o‘quvchiniki  bo‘lib  qoladi.Savod  o‘rgatishning  birinchi  kunlaridanoq  o‘qish ongli bo‘lishi, bolalarni  ongli  o‘qishga  o‘rgatish  juda  muhim.  So‘roqlar  yordamida o‘qilganlarni  bola  qanday  tushungani  aniqlanadi,  tekshiriladi. 
O‘qishdan oldin o‘tkazilgan tayyorlov suhbati ham, o‘qilgan matin yuzasidan o‘tkazilgan suhbat ham shu maqsadga ongli o‘qishga xizmat qiladi.  Sharoitga  qarab,  bolalarga  nimanidir  o‘qishni  talab  qiladigan muammoli  holatni  yaratish ham zarur.  Bunday  holat  „Alifbe “dan yoki  harf terish  manosidan,  o‘qiladigan  topishmoqdan  foydalanib  yoki muammoli  savolni  keltirib  chiqaradigan  taxminiy  suhbat  yordamida hosil qilinishi  mumkin.  Masalan,  Qishda qushlar qayerga  uchib keladi? (harf  terish  manosida:  Issiq  о‘lkalarga  uchib  ketadi). Mana  shu  kabi tayyorlov  mashg'ulotlari  o‘qishning  yuqori  darajada  ongli  bo‘lishini ta’minlaydi.Ongli  o‘qishni  ifodali  o‘qishdan  ajratib  bo‘lmaydi.  Ammo  analitik o‘qishning  birinchi  bosqichida  ifodali  o‘qish  mumkin  emas,  chunki bolalar so‘zda urg'uli bo‘g'inni ajrata  olmaydilar,  tugallangan  intonatsiyani,  so‘roq  ohangini,  hatto,  orfoepik  to 'g 'ri  o‘qishni  ham  bilmaydilar.  Shuning  uchun  analitik  o‘qish  bosqichida  so‘zni  yaxlit,  orfoepik qayta  o‘qish  tavsiya  qilinadi. 
 Bunday  qayta  o‘qish  to‘g'ri  intonatsiyaga, ifodalilikka  rioya  qilib  o‘qishga  o‘rgatibgina  qolmay,  o‘qishning  ongli bo‘lishiga  ham  yordam  beradi.
Savod  o‘rgatishning birinchi darslarida yo‘q o‘quvchilarga  tabaqalashtirib (differensial) yondashish (bunda o‘quvchilarning o‘qishga tayyorgarliklaridagi  fikrlar  hisobga  olinadi)  amalga  oshiriladi.O‘qishning  ongliligini  va  ta’sirchanligini  ta’minlash  uchun  matn mazm unini o‘quvchilarning ko‘rgan-kechirganlari,  taassurotlari  bilan bog'lash  lozim.  Shunda  o‘quvchida  o‘qishga,  o‘rganishga  qiziqish ortadi.Ongli  o‘zlashtirishni  amalga  oshirishda  lug'at  ustida  ishlash  ham muhim  ahamiyat  kasb  etadi.  So‘zlarning  ma’nosi  ustida  to‘xtalish, birinchidan,  fikrni  oydinlashtirsa,  ikkinchi  tomondan  matnni  tushunishga  ham  yordam  beradi.
She’r,  tez  aytish,  topishmoq,  qo‘shiq,  maqol,  hikmatli  so‘zlardan  o‘qitish,  yod  oldirish  ham  o‘quvchilarning  o‘qishga  qiziqishini oshiradi,  o‘qish  malakasini  shakllantiradi,  xotirasini  mustahkamlaydi. Boshlang'ich  sinflarda  o‘qish  darslarining  uchdan  ikki  qismi  o‘qishni mashq  qilishga  ajratilishi  lozim.Yangi material o‘rganiladigan o‘qish darsida asosiy ish turlari quyidagilardir:
1.  O‘rganiladigan  yangi  tovushli  so‘zni  (shu  tovush  so 'z  boshida, o‘rtasida,  oxirida  kelgan  so‘zni)  bo‘g'in -tovush  tomonidan tahlil qilish bilan  ajratish.  Bunda  yangi  tovush  ajratiladigan  so‘zni  o 'quvchilar rasm asosida o‘zlari tuzgan gaplar ichidan oladilar. Tovushni ajratishda shu  so‘zning  chizmasi-modeliga  asoslanadilar.  Tovushlami  eshitish, talaffuz  qilish,  ularning  artikulatsiyasi  (nutq  organlarining  tovush chiqarishdagi  ishi)  ustida  mashq  qilinadi.
2.  Kichik va bosh  harflar bilan tanishtiriladi.  Bo‘g'inlar o‘qitiladi.
3.  So‘zlarni  avval  xattaxtadan,  keyin  ,,Alifbe“ dan  o‘qish.  Harf bo‘g'in laridan harf terish  kartonida  so‘z, so‘z  birikmasi,  gap  tuzish va ularni o‘qish, so‘z  ma’nosi  ustida  ishlash.
4.  Matnni o‘qish va tahlil qilish, uni qayta o‘qish, rasmning matnga bog'liqligini  belgilash.
5.  Nutq o‘stirish:  lug'atini boyitish, so‘z birikmasi, gap,  bog'lanishli hikoya  tuzish.
6.  Umumlashtirish: yangi harfni jadvalga qo‘yish, yangi o‘rganilgan  tovushning  unli  yoki  undosh ekanligini aniqlash,  yangi  harfni ilgari  o‘rganilganlar  bilan  qiyoslash,  tovush  va  harfning  ahamiyatini takrorlash  va  hokazo.
7.  O‘rganilganlarni  mustahkamlash  darsida  yangi  tovush  ajratiladi, yangi  harf bilan tanishtirish  mashqidan tashqari, barcha ish turlaridan foydalaniladi,  shuningdek,  qo‘shimcha  so‘zlar va matnlar  bilan ishlanadi;  matnni  o‘qish  va  tahlil  qilishga, ko‘rgazma vositalar bilan ishlashga  (harfni  terish  kartoni,  magnit  doskasi,  sirli  mato,  rasmlar va  boshq.)  nutq  o‘stirishga,  o‘yinlar  va  qiziqarli  materiallarga,  ilgari o‘rganilgan tovushlar va harflarni takrorlab mustahkamlashga alohida ahamiyat  beriladi,  tarqatma  materiallardan  ham  foydalaniladi.
8.  Birinchi  uchragan  so‘zlar  bilan  ishlash: ochiq  bo‘g'inda  dastlab  undosh,  keyin  esa  unli  o‘qiladi,  yopiq  bo‘g 'inda  esa  unli  bilan tugagan  ochiq  bo‘g'inini  o‘qib,  keyingi  undosh  o‘qiladi  va  so‘zni  yaxlit o‘qishga  o‘rgatiladi. O‘quvchlarga  asta-sekin bo‘g'inlab  o‘qishdan sintetik o‘qishga (so‘zni butunligicha o‘qishga)  tayyorlab  boriladi.  Bunda yangi  so‘zni  xattaxtada  katta bosma harflar bilan yozish,  o‘quvchilarga o‘qitish  tavsiya  qilinadi.  So‘z  shivirlash  bilan  o‘qiladi,  kesma  harf, bo‘g'in  bilan  yoziladi.
9.  Sujetli  (rasmning  asosiy  mazmunini  aks  ettiradigan)  rasmga  qarab  o‘qituvchi  yordamida,  uning  yo‘llovchi  savollari  asosida  hikoya tuzish,  undan  gapni  ajratish va  tahlil  qilish.
Yangi bo‘g‘in, so‘z tuzishda harf terish matosi, magnit doskasi, sirli mato  kabilarning va yangi so‘zni  xattaxtada  va  daftarda  ,,yasash“ ning ahamiyati  juda  katta.  O‘qish  uchun  xilma-xil  bosma  materiallar qanchalik ko‘p bo‘lsa,  ulardan turli  xil  mashqlar tuzishda foydalanilsa, o ‘qish  shunchalik  ongli,  qiziqarli  bo‘ladi.
Bola endigina o‘qiy boshlagan bosqichda ularni qatorni yo‘qotmaslikka, shuningdek, so‘zdagi keyingi harfni, keyingi so‘zni yo‘qotmaslikka o‘rgatish juda  muhimdir.  Bu vazifani savol o‘rgatishning boshlang'ich bosqichida xatcho‘p  (o‘qiyotgan  betni  belgilab  qo‘yish  uchun  kitob ichiga solib qo‘yiladigan qog'oz  yoki lentacha) va tayoqcha bajaradi. O‘qilayotgan  qatorni  kuzatib  borish  ko‘nikmasiga sinf o‘quvchilaridan o‘rtog'ining xatosini to‘g'rilashni talab qilish yo‘li bilan ham erishiladi. O 'quvchilar  bu  talabni  qiziqib  bajaradilar,  shu  yo‘l  bilan  ularning darsga,  o‘qishga e’tibori jalb etiladi.Demak,  o‘quvchilarni  o‘qishga  o‘rgatish,  ularning  o‘qish  sur’atini oshirish,  ifodali va ongli o‘qish elementlarini shakllantirish,  tarbiyalash.

2.2. O‘qish  darslarida  qo‘llaniladigan  metodlar
Kadrlar tayyorlash Milliy dasturida ta’lim berishning ilg'or pedagogik  texnologiyalarini,  zamonaviy  o‘quv-uslubiy majmualarini yaratish  kabilar  umumiy  o 'rta-ta’limning  asosiy  vazifalaridan  biri sifatida  ta ’kidlangan.Ilg'or pedagogik texnologiya usullaridan foydalanish  o‘qituvchi  va o‘quvchi  faoliyati doirasini aniq belgilab beradi.Inson hayotida muhim ahamiyatga ega bo‘lgan o‘qish faoliyati barcha predmet darslarida amalga oshiriladi.  Lekin o‘qishga o‘rgatish yo‘lyo‘riqlarini  o‘qish  metodikasi ishlab chiqadi. O‘qish metodikasi kichik yoshdagi o‘quvchilarning  umumiy  rivojlanishi,  psixologiya,  xususiy metodika  sohasidagi  yutuqlar asosida  takomillashtirilib  boriladi.
O‘qish  darslarining  samaradorligi  ko‘p jihatdan ta’lim  metodlarining  to‘g'ri  tanlanishiga  bog'liq. Binobarin, fanning o‘zi kabi o‘qitish metodlari ham doimiy  rivojlanishda  bo‘ladi.  Masalan,  eski maktablarda  o‘qish quruq yod olish metodi asosida o‘rgatilgan bo‘lsa, hozir izohli o‘qish asosida olib boriladi. Yod olish  metodida  matndagi so‘zlarga  izoh  berishga,  m a’nosini  tushuntirishga, o‘qilganni  qayta hikoyalashga, umuman olganda,  o‘qishning  ongli  bo‘lishiga  mutlaqo e’tibor berilmagan. Ularda  ko‘proq to‘g'ri talaffuz, qiroat bilan o‘qish, ifodali o‘qish  nazarda  tutilgan.
Hozir  maktablarda  o‘qish izohli o‘qish  metodi  asosida  olib  borilayotgan  ekan, quyidagicha savol  tug‘iladi:  Izohli  o‘qish  nima? Izohli o‘qishga  XIX  asrning  60-70-yillarida rus pedagogi K. D. Ushinskiy asos solgan, u o‘qishda o‘quvchilarni  „ongli, tushunib, o‘ylab  o‘qishga" o‘rgatishni alohida ta’kidlaydi va uni „Izohli o 'qish" deb nomlaydi.
Izohli o‘qish  metodiga  K .D .Ushinskiy  ishining  davomchilari yangiliklar  kiritdilar. Korf va Vaxterev izohli o‘qish o‘quvchilarga real bilim berish vositasi desa, Vodovozov va  Bunakov o‘quvchilarga o‘qish jarayonida  bilim  badiiy  asar  tahlili  va  asarning  tarbiyaviy  xarakteri bilan  bog'liq  holda  beriladi,  degan  fikrni  ilgari  suradilar.Professor  Asqar  Zunnunov  o‘qitishning  mazmuni  va  usullari haqida  fikr  yuritib, o‘quvchilarning oldin bilimlarni o‘zlashtirishiga, so‘ng yod olishlariga e’tibor  berilishi  ta’lim  jarayonida  izohli  o‘qish deb nomlanganini  ta’kidlaydi.Demak, izohli o‘qish deb o‘ylashga, his  qilishga,  asarni to 'liq  idrok qilishga, o‘qilganning mazmunini o‘zlashtirishga olib keladigan o‘qishga aytiladi. Izohli  o‘qish asar mazmunini tushunishni, asardagi muhim fikrni, yozuvchi ilgari  surayotgan  g'oyani  anglashni  ta’minlaydi.
Izohli o‘qish quyidagi tamoyillarga to‘liq amal qilingandagina muvaffaqiyatli  bo‘ladi:
1. O‘qishni hayot bilan bog'liq holda tashkil etish.
2.  O‘qishning  ongli  va  ta’sirchan  bo‘lishi  uchun  o‘quvchilarning hayotiy  tajribalariga, taassurotlariga asoslanish.
3. O‘qishni ko‘rgazmali tashkil qilish, tabiatga, tarixiy  joylarga ekskursiyalar uyushtirish, hayvonot olami va o‘simliklar dunyosini kuzatish, rasmlar, jadvallar,  predmetlar bilan tanishtirish hamda matnni o‘quvchining  ifodali  o‘qishi  tarzida  olib borish.
Boshlang'ich sinf o‘qish darslarida asosan she’rlar, masallar, ertaklar, hikoyalar, afsonalar, maqol va topishmoqlar, ilmiy-ommabop asarlar o‘qib  o‘rganiladi. Tabiiyki, ularning har biri o‘ziga xos shakl, uslub va mazmunda  yaratiladi. Shuning uchun ham har bir janrga mansub asarlarni o‘ziga xos usulda  o‘qib o‘rganish taqozo qilinadi. Badiiy asarni izohli o‘qishga yaqin bo‘lgan metodlardan biri ijodiy o‘qishdir. Atoqli metodist olim N. I. Kudryashov ijodiy o‘qish metodi tarkibiga quyidagi ish  usullarini  kiritadi:
a) O‘qituvchi ularning badiiy matnni sharhlab o‘qishi hamda o‘quv-chilarning asarni to‘g'ri va imkon qadar yanada chuqurroq, emotsional idrok etishlarini ta’minlash maqsadini ko‘zda tutuvchi so‘zi;
b) O‘qilgan asardan o‘quvchilarning bevosita olgan taassurotlarini chuqurlashtirish maqsadiga ega bo‘lgan va ularning diqqatini matnning muhim  g'oyaviy  va  badiiy  hususiyatlari  sari  yo‘naltiradigan  suhbat uyushtirish  yoki  o‘qilgan  asardan  kelib  chiqadigan  badiiy,  axloqiy, ijtimoiy-siyosiy  muammoning qo‘yilishi;
d)  O‘qituvchining asar o‘qilganidan keyin o‘quvchilarning asarni tadqiq  etish  jarayonida  tug'ilgan  badiiy  kechinmalarini  faollashtirish maqsadini  ko‘zda  tutuvchi  so 'z.
Ko‘rinadiki, ijodiy o‘qish izohli o‘qishdan farqli o‘laroq, to‘g'ridan to‘g'ri matn mohiyatini ochishga ijodiy yondashishni taqazo etadi. 
Masalan, 4-sinfda A.Oripovning „Dehqonbobo va o‘n uch bolakay qissasi"  asarini  ijodiy o‘qish  metodi asosida  o‘rganish jarayonida matn mazmuni va shoir  g'oyaviy niyatidan kelib chiqib Vatanimiz hududlaridagi aholining yashash tarzi bilan bog'liq milliy xususiyatlar haqida ham  atroflicha  tushuncha  beriladi.  2-sinfda  ,,0'tinchi yigit", 3-sinfda O‘tkir Hoshimovning „Xazonrezgulik", 4-sinfda S.Anorboyevning Qo‘rqoq " asarlarini ham ijodiy o‘qish metodi asosida o‘qitish  ijobiy samaralar beradi.
Ifodali o‘qish.  Boshlang'ich ta ’lim tizimida mantiqiy o‘qish (matnni to 'g 'ri,  tushunib,  tez  (m e’yorida)  o‘qish)  va  adabiy  o‘qish  mukammal o‘zlashtirilganidan so‘ng ifodali o‘qishga o‘tiladi.  U yod olingan she’riy asarlarni  ifodali  o‘qishni  ham  o 'z  ichiga  oladi.  Ifodali  o‘qishning  muvaffaqiyati o‘quvchilarning asar mazmuni, g'oyaviy-badiiy xususiyatlari haqida muayyan tushunchaga ega bo‘lishi bilan  bog'liq.Ohang  va  intonatsiya  she’riy asarlarni ifodali o‘qishda qay darajada  muhim  bo‘lsa,  nasriy  asarlarni o‘qishda ham muhim talablardan biridir.Nasriy asarlarni ifodali o‘qishdan oldin unda qanday g'oya ilgari surilayotganini  aniqlash  zarur.  Masalan,  4-sinfda  X.To‘xtaboyevning „Xatosini tushungan bola" hikoyasini ifodali o‘qishdan oldin o‘quvchilarga xatosini  tushungan  bola kim ekanligining xatosi nimalardan iborat bo‘lganligi,  maqtanchoqlikning  illat ekanligi to‘g'risida tushuncha beriladi.
Ifodali o‘qish oldiga qo‘yilgan bu talab M.Abdurashidxonovning „Har kim  ekkanin o‘rar ", Sh .Sa’dullaning „Laqma it", A.Oripovning „Dehqonbobo va o‘n uch bolakay qissasi" kabi she’riy hikoyalarini o‘qishga ham xosdir.Badiiy o‘qish.  Badiiy o‘qish ifodali o‘qishning yuksak bosqichi hisoblanadi. Unda so‘z san’atining  barcha  komponentlari ishtirok etadi. U o‘quvchidan asar ruhiga batamom  kirishni, san’atkorona o‘qishni talab  etadi. Badiiy o‘qishda asar qahramonlarining ruhiy holati,  kechinmalari to‘la anglab         Badiiy o‘qishga tayyorgarlik ko‘rishda aktyorlarning audio-video rasmalarga  yozilgan  ijrolaridan foydalanish yaxshi samara  beradi.
Badiiy o‘qishning muvaffaqiyatini ta’minlaydigan omillardan biri tanlab  o‘qishdir. Masalan,  3-sinfda  X .To‘xtaboyevning  ,,Hassa“  hikoyasi  bilan  tanishish jarayonid Qobil boboning savollariga Shavkatning javoblari yoki  S.Anorboyevning  ,,Bahs“ hikoyasidagi bolalarning bahslashish epizodi yuzasidan o‘qituvchi topshirig‘iga  ko‘ra  mazkur o‘rinlarni tanlab qayta  o‘qilishi natijasida  ushbu asarlarning badiiy estetik qimmatini chuqurroq o‘zlashtirishga erishiladi.
Izlanish metodi. Bu metod asardagi voqea va tafsilotlar asosida          o‘quvchilarga savol-topshiriqlar  tuzishda, qahramonlarga baho  berishda keng qo‘llaniladigan usuldir.O‘qish  darslarida  reproduktiv  metod  keng  qo‘llaniladi.  Masalan, o‘qituvchi  dastlabki  darslarda  o‘zi  asar  matnini  qismlarga  bo‘ladi, yozuvchi  yoki  shoirning  aytmoqchi  bo‘lgan  muhim  fikriga  o‘quvchilar diqqatini jalb qiladi,  uni aniqlab ko‘rsatadi,  o‘quvchilar bilan birga tasvir vositalariga yuklatilgan ma’noni ochib,  o‘quvchilarga  ko‘maklashadi. Bularning bari o‘quvchilar uchun bir ko‘rsatma vazifasini o‘taydi.  Shundan so‘ng o‘quvchilar o‘qituvchining ko‘rsatmalari yordamida yuqorida ko‘rsatib o‘tilgan  vazifalarni o‘zlari mustaqil ravishda bajaradilar.
Yuqorida ta’kidlangan metodlardan tashqari, boshlang'ich sinf o‘qish  darslarida zamonaviy pedagogik texnologiya usullaridan „Aqliy hujum ",  „Tarmoqlash", „Guruhlar bilan ishlash", „ Blis texnologiyasi" kabilardan ham  foydalanish yaxshi samara beradi.Shuni ta’kidlab o‘tish kerakki, har bir darsda  qanday  metoddan foydalanish,  darsda  qanday  usullami  qo‘llash  o‘qituvchi  tomonidan oldindan  belgilab  olinishi  va  puxta  ishlab  chiqilishi  kerak. Umumiy o‘rta ta’lim maktablari boshlang‘ich sinf uchun ona tilidan tuziladigan o‘quv dasturlari fanga oid darsliklar va ishlab chiqilgan o‘quv qo‘llanmalarida o‘quvchilarining nutqiy kompetensiyalarni rivojlantirish va shular xususida tizimli ishlar olib borish, 1-4-sinf o‘quvchilari nafaqat ona tili o‘qitish metodikasi darslarda so‘zlarni to‘g‘ri qo‘llash qobiliyatiga ega bo‘lishi, balki ijtimoiy hayotda ham nutqiy vaziyatlarga duch kelganda muammoni muloyim so‘zlash, hikmatomuz maqollarni keltirish, ba’zi o‘rinlarda buyuk siymolarning hikmatli so‘zlaridan namunalar keltirish va sharhlash, kelajakda o‘z kasbining yetuk mutaxassisi hamda barcha nutq uslublarida o‘zining fikrmulohazasini, munosabatini izchil ravishda belgilangan talablar asosida ifodalay olishi darkor. Shuning uchun, avvalo, tayanch, umumta’limda DTSda belgilangan nutqiy kompetensiyalarni rivojlantirishga qaratilgan talablarni rejalar asosida nazariy ma’lumotlarni chuqur o‘rgatish, mashq va topshiriqlardan unumli foydalanish, dars jarayonida ilg‘or texnologiyalarni qo‘llash, ona tili darslariga innovatsion yondashuvlarni tatbiq etilishini ta’minlash zarur. Bu esa, ona tili ta’limidagi eng dolzarb hisoblangan bugungi kunning asosiy vazifalaridan biridir. 
2 TADQIQOT METADOLOGIYASI Nutqiy kompetensiyalarni rivojlantirishda dialoglarda berilgan topshiriqlarni tuzib chiqish va o‘quvchilarni nutqini tozalash ishlarini amalga oshirish mashqlarini ham yaratish foydali deb hisoblaymiz, ona tili darslarida videolavhalar, qo‘l mehnati bilan chizilgan rasmlar, chizmalar mavzuni tushunish uchun yordam beruvchi vositalardir. Odatda, nutqiy kompetensiya o‘quvchilarning gapirish (dialogik hamda monologik nutq, rolli o‘yinlar, muhokama), tinglash (konspektlashtirish, matn mazmunini qisqacha bayon etish, lisoniy taxminlarni rivojlantirish), o‘qish (izlanuvchi, tanishtiruvchi, shaxsiy nuqtai nazarni shakllantirish, matndagi asosiy fikrni tushunish) hamda yozma nutq (ko‘chirib yozish, turli ish qog‘ozlarini to‘ldirish, tavsiflarni tuzish, yetishmayotgan ma’lumotlarni to‘ldirish, ijodiy matnlarni yaratish) malakalari sifatida tushuniladi. Tinglash, o‘qish, so‘zlash, yozish malaka va ko‘nikmalarini egallab matn yaratish, yozma ish turlarini bajarish, monologik nutq yaratuvchisi – yakka shaxs tomonidan amalga oshiriladi. 
S.Salimovaning ta’kidlashicha, fikrni va ma’lumotni xatosiz yozish, ya’ni “imlo, bu – savodxonlik, savodxonlik esa madaniylik belgisidir” [68;31-b.]. Insonda ma’lum bir ehtiyoj tufayli muloqotga kirishish istak-xohishi yuzaga keladi. Nutqni shakllantirish va harakatga keltirish fikrning nutqqa aylanishidagi tushuncha, tafakkurning rivojini belgilovchi tanlangan leksik birliklar va ularni bog‘lab turuvchi grammatik vositalarga bog‘liq. So‘zlovchining fikri yozma nutq shakliga kelguniga qadar inson miyasida fikrlar reja asosida aqliy faoliyat tufayli tizimga keltiriladi. Bu o‘rinda fikrlarni yig‘ish, mavzu doirasidagi fikrlarning ketma-ketligini aniqlash, saralab olingan fikrning mazmun-mohiyatini tushunish, mantiqqa asoslanib gapirish va so‘zlashning mazmunini tashkil qiladi. Rivojlantirilgan so‘zlash qobiliyati zamirida yozish ko‘nikmalari shakllantiriladi. Bunda ilmiy nazariy qoidalari, badiiy asarlar, barqaror birikmalar ahamiyatli o‘rin egallaydi. 
 Muloqotga kirishish, so‘zlash va gapirish, fikrni yozma bayon qilish jarayonida quyidagilarga tayaniladi: hayotiy tajribalarga asoslanib boshdan kechirgan yoki guvohi bo‘lingan voqealardan xulosalar chiqarish; bildirilgan fikrlarni asoslangan dalillar yordamida isbotlash; ko‘rgan-bilganlarga tayanib boshqalarga yo‘lyo‘riq ko‘rsatish; muayyan informatsiyani tinglovchiga yetkazish; mavhum ma’lumotlar yuzasidan tushunchalar berish; tinglovchiga noaniqlikni keltirib chiqargan notanish ob’ekt haqida ma’lumot berib, uni tasvirlashga harakat qilish. “Britaniya maktablarida oltita tayanch kompetensiyalar asos sifatida olingan. Ularni shartli ravishda bir nechta guruhlarga birlashtirish mumkin. Asosiy kompetensiyalar: muloqotga kirishish, hisobkitoblar yuritish, axborot savodxonligi” [68;57-b.]. Aytish joizki, bu uchala tayanch kompetensiyaning har bir guruhini takomillashtirish zamirida tinglab tushunish, o‘qish, so‘zlash va yozish kompetensiyalari Volume 4, Issue 7: Special Issue (EJAR) ISSN 2181-2020 Page 474 kompleks tarzda yordamchi vositalar bo‘lib xizmat qiladi.
 3 MAVZUGA OID FIKRLAR VA QARASHLAR. Nutqiy kompetensiyalarni rivojlantirishda O.Qurbonova nutqda uchraydigan nuqsonlarni aniqlash ham metodik ahamiyatga egaligini ta’kidlaydi. Ular: mahalliy sheva yoki oila ta’siri, “ko‘cha tili”ning ta’siri, maktabda o‘quvchilarning og‘zaki nutqiga e’tibor bermaslik, nutq organlarida g‘ayritabiiy kamchiliklarning bo‘lishi: ba’zi tovushni ayta olmaslik, tili chuchuklik kabi. O‘qituvchining muhim vazifasi ana shu nuqsonlarni o‘z vaqtida anglash, bartaraf etish, oldini olish sanaladi. Nutqiy savodxonlikni egallash birinchi galda hozirgi o‘zbek tili va uning mavjud ifoda vositalarini puxta o‘zlashtirish, adabiy til me’yorlariga to‘liq amal qilish kabi lisoniy omillarga, ikkinchidan, so‘zlashganda muayyan axloq-odob me’yorlariga rioya etish, o‘zi va o‘zgalar gapiga e’tiborli bo‘lish, o‘rinli so‘zlash, tinglash, suhbatlashish, munozara madaniyatini bilish kabi ijtimoiy-ruhiy omillarga bog‘liqdir. Muloyim so‘zlash, so‘zlayotganda va yozish jarayonida so‘zlarni o‘z o‘rnida ishlatish, nutqni kerakli va foydali so‘zlar bilan boyitish o‘quvchilarning ma’naviy fazilatlarini yuksaltiradi.
 O‘quvchiga har bir inson hayotida befoyda so‘zning ahamiyatsizligini hayotiy voqea va misollar bilan tushuntirish, yaxshi so‘zning qadr-qimmati baland bo‘lishini anglatish, ta’lim-tarbiya jarayonining o‘zagini tashkil qiladi. O‘quvchilarning nutqiy kompetensiyalarini rivojlantirish o‘zining mustaqil fikrini tinglovchiga aniq va tushunarli yetkazishgina emas, balki tevarakatrofdagilarning dunyoqarashi, e’tiqodlariga ma’lum xulosalar chiqarish uchun ham ta’sir qilishi zarur. Binobarin, inson nutqi orqali bilimlarni egallashdan tashqari nutq vositasida fikrini ifodalaydi. O‘quvchilarda nutqiy kompetensiyalarni rivojlantirishdan maqsad ulardagi so‘zlash, fikrlash, muloqot qilish, munosabat bildirish, mushohada qilish, ifodali o‘qish ko‘nikmalarini takomillashtirish, mustaqil ravishda matn tuzish va yozish malakalarini tizimli shakllantirish va o‘stirish, leksik va sintaktik birliklarni qo‘llashda mantiqiy yondashuvga asoslanishni o‘rgatishdan iborat. Sermazmun og‘zaki nutq, ibratomuz maqol va hikoyalar o‘qish, har bir narsadan hikmat qidirish g‘oyasi yo‘g‘rilgan badiiy adabiyot namunalarini tinglash ta’sirida mahsuldor yozma nutq yaratiladi.
 Shuning uchun o‘qish, tinglash va yozish o‘quvchilarni bilimlarni mustahkam egallashga va komillikka yetaklovchi unsurlardir. 1 Til ta’limida nutqiy kompetensiyalarni rivojlantirish o‘quvchilarda nutqini o‘stirishga yo‘naltirilgan hamkorlikda olib boriluvchi amaliy faol mashg‘ulotdir. 1 O.Qurbonova 10-11-sinf ona tili darslarida o‘quvchilarning nutqiy kompetensiyalarini rivojlantirish metodikasini takomillashtirish. Pedagogika fanlari bo‘yicha falsafa doktori (PhD) ilmiy darajasini olish uchun yozilgan dissertasiya aftoreferati.T.2021 y O‘quvchilarning nutqiy kompetensiyalarini rivojlantirish va amaliy ko‘nikmalar hosil bo‘lganini nazorat qilish o‘qituvchidan chuqur bilim berishni va egallangan bilimlarni tekshirib borishni talab qiladi. O‘quvchilar nutqiy kompetensiyalarini rivojlantirishda quyidagi ustuvor tamoyillarga asoslanish maqsadga muvofiq. Har bir metodikaga doir tadqiqotning asosini boshlang’ich ta’lim topshiriqlari tashkil etadi. Ona tili ta’limida keyingi bir asr davomida ko‘plab tadqiqotlar olib borildi. Jadidlar boshlab bergan ta’limning mazmuni o‘zida ona tiliga xos milliylikni qamragan edi. Tadqiqot davomidagi tahlillarga murojaat qilganimizda umumiy o‘rta ta’lim darsliklari bilan oliy ta’lim darsliklari o‘rtasidagi qiyosiy bog‘liqlikka e’tibor qaratamiz.a Jadidlarning sa’y-harakatlari bilan yaratilayotgan, o‘z davrida sekin-asta shakllanayotgan milliy ruhdagi “Ona tili” darsliklari o‘z o‘rnini 1939 yilga kelib A.G‘ulomov ta’kidlaganidek2 , 1938 yilda (S.Barxudarov va Dosichevalarning rus maktablari uchun “Rus tili” darsligi stabil qo‘llanma sifatida qabul qilingach), o‘zbek maktablari uchun ham keyingi yillarda til me’yorlarini belgilashda nazariy asos vazifasini o‘tagan Olim Usmon va Barot Avizovlarning to‘liqsiz o‘rta va o‘rta maktablar uchun tavsiya etilgan darsligi egalladi3 . Keyinchalik professor A.K.Borovkov rahbarligida tuzilgan darsliklar M.Shams , T.Sodiqovlarni darsliklariga nisbatan ancha mukamallikka egaligi bilan ajralib turadi. Yigirmanchi yillarning boshlarida yaratilgan o‘zbek tili darsliklari tarkibida o‘quv topshiriqlari mavjud emas edi. Keyinchalik A.Borovkov boshchiligida 1950 yillarda yaratilgan darsliklarda o‘quv topshiriqlari kiritila boshlandi4 .
 Ammo, ta’limda ta’limiy jihati shundaki, mazkur darsliklar mazmuni keyinchalik oliy ta’lim darsliklariga shu holatda ko‘chdi, o‘zbek tili grammatikasining asosiy qismiga aylandi. oliy ta’lim darsliklarida mashqlarga o‘rin ajratilmagan. O‘zbek tili o‘qitish metodikasi darsliklarida ayrim mustaqil ta’lim o‘quv topshiriqlari bor, o‘quv qo‘llanmalarda keyingi yillarda qat’iy tartibda kiritildi. Uzoq yillar oliy ta’lim darslik va qo‘llanmalarida mustaqil ta’lim topshiriqlaridan umumli foydalanilmadi. Bu holat o‘zbek adabiy talaffuz me’yorlarining talabalar tomonidan yetarlicha o‘zlashtirilmay qolishiga olib keldi. Ona tili ta’limi tarixiga nazar tashlasak, bunday mashqlar o‘zbek tili fan sifatida shakllangan dastlabki yillarda (1930–1940) 2 G‘ulomov.A.G‘. //O‘zbekiston sovet ensiklopediyasi.–T., 1981. – 394-b. 3 Usman A., Avizov B. O‘zbek tili grammatikasi. Birinchi bo‘lim. Fonetika va morfologija.To‘liqsiz o‘rta va o‘rta maktablar uchun darslik.–T:. Ozdavnaşr,1939. –235 b. 4 Borovkov A., G‘ulomov A., Ma’rupov Z., Shermuhammedov T. O‘zbek tili grammatikasi. Yetti yillik va o‘rta maktablarning 5 – 6-sinflari uchun darslik. I qism. 
Fonetika va morfologiya. – T:. O‘zdavnashr, 1946 – 227-b. Volume 4, Issue 7: Special Issue (EJAR) ISSN 2181-2020 Page 475 chop etilgan darsliklarda ham mavjud bo‘lmaganligini yuqorida ta’kidlandi5 . Metodist G‘.Hamroyev tadqiqotlarida o‘quv topshiriqlari umumiy o‘rta ta’lim tizimi doirasida o‘rganib chiqilgan. Bu borada uning ona tili o‘qitish metodikasida mashq va topshiriqlar vazifa jihatidan farqlanmaydi, buning natijasida talabalarda nutqiy ko‘nikmalar to‘laqonli rivojlanmayapti6 degan fikriga qo‘shilish mumkin. Darhaqiqat, oliy ta’lim darslik va qo‘llanmalarida ham boshlang’ich ta’lim topshiriqlari maxsus o‘rganilmagan, savolni topshiriqdan, topshiriqni esa mashqdan, farqlab bo‘lmaydi. “Pedagogika Ensiklopediyasi”da mashqqa berilgan ta’rifning ancha takomillashgan va ta’lim sohasiga moslashtirilgan shaklini ko‘rish mumkin: Mashq (arabcha – husnixat, rasm chizish uchun namunalar) – biror faoliyatni puxta o‘zlashtirish yoki sifatini yaxshilash maqsadida ko‘p marta takrorlash. Mas., o‘qish, yozish. M. ta’limda ko‘nikma va malakalar hosil qilishda muhim o‘rin tutadi7 . 
G‘.Hamroev ta’kidlagani kabi har bir atama o‘z mazmun-mohiyatiga ega. Ya’ni, mashq muayyan harakatni, bir necha bor aynan takrorlash asosida shu mashg‘ulotdan ko‘zlangan ko‘nikma va malakaga ega bo‘lishni nazarda tutsa, topshiriq kishining, jumladan, talabaning zimmasiga biror mazvuni mustahkamlash maqsadida bir marta bajarish uchun beriladigan ish, vazifani anglatadi. Topshiriq atamasiga “O‘zbek tilining izohli lug‘ati”da quyidagicha ta’rif berilgan: “Topshiriq 1. Kimsaning zimmasiga yuklatiladigan ish, vazifa. Hukumat topshirig‘i. Topshiriq bermoq. Tergovchi ham xit bo‘ldi. Axir, u bu yerga o‘ynagani kelmagan-ku. Maxsus topshiriq bilan oqni oqqa, qorani qoraga ajratgani kelgan..”8 . Mustaqil ta’lim topshiriqlarini birbiridan farqlab vazifasiga ko‘ra metodik yondashish lozim. Demak, mashq – ko‘nikma yoki malaka hosil qilish vosita. Topshiriq esa ma’lumotlarni xotiraga kirituvchi qurilmaga o‘xshaydi. U yo‘naltiruvchi xususiyatga ega. Topshiriq asosida talabani fikrlashga, mustaqil ishlashga o‘rgatish mumkin. Zero, mashqlar ham, topshiriqlar ham “Ona tili” darsliklarining muhim tarkibiy qismi hisoblanadi. 
Ona tili ta’lim mazmunini takomillashtirishda adabiyot fani bilan integratsiyalash muhim ahamiyatga ega. Masalan. 1.Savol. O‘zbek adabiyotida birinchi professor qaysi, shoir yoki yozuvchi bo‘lgan. Qaysi yo‘nalishda ish olib borgan, izohlab bering. 5 Ramazan Q., Qajjumij X. Grammatik. Sarf. O‘rta maktablar ucun darslik. I qism. –T:. O‘quvpeddavnasr, 1937. –149 b. 6 G‘.Hamroev Ona tili o‘qitishning samarali usullari. Metodik qo‘llanma. – Toshkent. Bayoz. 2018. 197 b. 7 Pedagogika Ensiklopediyasi. 2-jild. –T.: J – M., 2012. – 223- b. 8 O‘zbek tilining izohli lug‘ati. 5 jildlik.4 jild.–T.: O‘zME, 2004, – 150-b. Javob: Abdurauf Fitrat. Jadidchilik harakatining davomchilaridan biri. 2. Savol. Adabiyotshunoslikka kirish kitobini 2004 yildagi muallifi kim Javob: Quronov D. Demak ona tilidagi ta’limiy topshiriqlarni adabiyot bilan integratsiyalashtirib berish maqsdga muvofiqdir. Nazariy ma’lumotlar, ya’ni grammatik bo‘lajak boshlang‘ich sinf o‘qituvchilarining lingvopedagogik kompetensiyalarini takomillashtirishda mavzu doirasida bilim, tushuncha hosil qiladi. 
Ta’lim mazmunida bo‘lajak boshlang‘ich sinf o‘qituvchisi egallashi ko‘zda tutilgan ko‘nikma va malakani, asosan, mashqlar asosida rivojlantiriladi. Topshiriqlar bu o‘rinda ko‘proq talaba bilimini boyitishga xizmat qiladi. Ona tili ta’lim mazmunini rivojlantirishda topshiriqlar ustida ishlash metodikasini takomillashtirish lozim. Oliy ta’lim tizimida ona tili o‘qitish metodikasiga doir o‘quv metodik adabiyotlarida topshiriqlar an’anaviy shaklda quyidagicha keltiriladi: Amaliy ish. Savol va topshiriqlar. 1. O‘zbek tilida so‘z oxirida qanday tovush o ‘zgarishlari yuz berishi mumkin? 2.Qaysi tovushlar so‘z oxirida jarangsizlanadi? 3.Qaysi tovushlar talaffuzda so‘z oxirida tushib qoladi? 4.Talaffuz qilinmasa-da, imloda yoziladigan harflar ishtirok etgan so‘zlarga misollar keltiring. (pas(t), sus(t), juf(t)... 5.Mazkur harflarning mavjudligini qanday aniqlaysiz? (Toshkentimiz jamoli, mol go‘shti kabi)9 . 


Qo‘llanma mualliflari yuqoridagi kabi topshiriqlarini bajarishda bo‘lajak boshlang‘ich sinf o‘qituvchilari til materiallarini kuzatadilar, so‘zlarni qiyoslaydilar, o‘xshash va farqli tomonlarini sharhlaydilar. Mazkur jarayon faqat imlo savodxonligining rivjlanishini masalan, balki tovush va harflarni farqlash, so‘z ma’nosining o‘zgarishida to‘g‘ri talaffuzning o‘rni va ahamiyatini tushunib yetishga sabab bo‘ladi, talaba so‘z boyligining oshishiga, so‘zlarni nutqiy vaziyatga qarab to‘g‘ri tanlash, o‘z o‘rnida to‘g‘ri qo‘llashga ham o‘rgatadi. Biroq bugungi ona tili o‘qitish metodikasi talabalarni, shu jumladan, talabalarni matn bilan ishlash, turli uslublardagi matnlarni o‘qib tushuna olish, matndan anglaganlarini yozma va og‘zaki bayon qilib bera olish ko‘nikmalariga ega bo‘lishi ko‘zda tutilmoqda















XULOSA.
       Ona tili va o‘qish savodxonligi fanini o‘qitishda asosiy e’tibor o‘quvchida tilga doir to‘rt ko‘nikma: o‘qib tushunish, tinglab tushunish, nutq so‘zlar va yozish xamda grammatik savodxonlikni shakllantirishga qaratiladi. 
Ta’lim berishda kommunikativ yondashuvga asoslaniladi, ya’ni tilning muloqot vazifasi birlamchidir. Shuningdek faoliyatga yo‘nalgan yondashuv, ongli yondashuv, kashfiyotchilik yondashuvi farqli va tanqidiy yondashuv kabilar e’tiborda bo‘lishi lozim.O‘quvchilarning ijodiy tafakkurini mustaqil fikrlash darajasi va nutqini o‘stirishning zaruriy omillaridan biri lug’atlar ustida ishlashdir. Lug’atlar o‘quvchilarning ijodiy tafakkurini mustaqil fikrlash darajasi ijodiy fikr mahsulini og’zaki va yozma shakllarda ravon bayon etishga olib keladigan bexad qimmatli va boy so‘z zaxirasini vujudga keltiradi.
 Lingvodidaktika – til o‘qitish demakdir. Til uzoq davr o‘tishi bilan kishining ehtiyojiga muvofiq ravishda o‘zgarib boyib borgan.Kishi tilni raraqqiy ettirishi bilan birga uning mukammallashib borishi xam kishi bilim tajribasining takomillashuviga hamda ajdodlar avlodiga o‘tishiga imkon bergan. Natijada fan, madaniyat, texnika vujudga kelgan va taraqqiy etgan, ya’ni kishilik jamiyati rivojlangan. 
Tilning taraqqiy etishi deganda lug’at boyligining oshishi, ichki qonun qoidasining qulaylashib borishi tushuniladi. 
2 sinf darsligida “Keksa kulol va shogird” ertagi. O‘qituvchi ertakni darslikdan ifodali o‘qib beradi. O‘quvchi tinglaydi. Matnda uchragan notanish so‘zlar yuzasidan lug’at ishi o‘tkaziladi. Masalan: Mo‘ysafid
 – soch saqoli oqargan keksa chol Kulol – loydan sopol buyumlar yasaydigan xunarmand. Miridan sirigacha 
– mayda chuydasigacha batafsil Dastmoya
 – ozgina pul mablag’ Batafsil
 –butun tafsiloti bilan, xech qoldirmasdan. 
Boshqa ertak, xikoyalarda xam lug’at ustida ishlash ishlari olib boriladi. Ona tili o‘qitish metodikasi psixologiya va pedagogikama’lumotlariga xam tayanadi. Boshlang’ich sinflarda ona tili o‘qitish savodxonligi darslarida didaktika bilan, ya’ni bilimning umumiy nazariyasi bilan xam bog’lanadi. Metodika didaktika belgilab bergan qouniyatlar, qoida va tamoyillarga asoslanadi. 
Leksikologiyani bilish maktabda lug’at ishi ( ma’nodosh va zid ma’noli so‘zlarga oid xilma-xil mashqlar o‘tqazish, ko‘p ma’noli so‘zlar, ularning ma’no bo‘yoqlari ustida ishlash )ni to‘g’ri tashkil etish uchun juda muhimdir. 
Masalan: 4 sinf o‘qish kitobida “Xarita” matni ustida ishlagandaso‘z va iboralar lug’ati quyidagicha bo‘lishi mumkin. Og’zing ochilib qolsin – xayron bo‘lib qolgin Qolipdan chiqqan g’ishtdek
 – hamma tamoni birdek tekis Loqayd
 – befarq Kashfiyot –izlanishlar natijasida yaratilgan narsa, ixtiro Ayilday botdi 
– qattiq tegdi, ranjitdi. 

